- P R I J E D L O G –

Na temelju članka 2. i 48. Zakona o predškolskom odgoju i obrazovanju (Narodne novine, broj 10/97, 107/07, 94/13 i 98/19), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_. sjednici održanoj dana \_\_. prosinca 2021. godine donijelo je sljedeći

**PROGRAM**

**javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2022. godinu**

I.

Programom javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2022. godinu (u daljnjem tekstu: Program) utvrđuju se sredstva u Proračunu Grada Ivanić-Grada za 2022. godinu potrebna za predškolski odgoj i obrazovanje te skrb o djeci rane i predškolske dobi na području Grada Ivanić-Grada.

II.

Grad Ivanić-Grad, radi ostvarivanja predškolskog odgoja i obrazovanja te skrbi o djeci rane i predškolske dobi na području Grada Ivanić-Grada, osnivač je Dječjeg vrtića Ivanić-Grad te financira ekonomsku cijenu redovitog cjelodnevnog programa odgojno-obrazovnog rada te javne predškolske ustanove koja djeluje u objektima na pet lokacija i to:

- Podružnica Žeravinec, Milke Trnine 2, Ivanić-Grad (objekt „Livada“)

- Podružnica Posavski Bregi, Savska 69/d, Posavski Bregi (objekt „Tratinčica“)

- Podružnica Graberje Ivanićko, Šenoina ulica 11, Graberje Ivanićko (objekt „Sunce“)

- Podružnica Poljana, Josipa Kelšina 11, Ivanić-Grad (objekt „Poljana“)

- Podružnica Tvornica smijeha, Šiftarova 1a, Ivanić-Grad (objekt „Tvornica smijeha“)

Dječji vrtić Ivanić-Grad naplaćuje svoje usluge od roditelja-korisnika usluga sukladno mjerilima koje utvrđuje Gradsko vijeće Grada Ivanić-Grada, osim programa predškole koji je za roditelje besplatan.

Sredstva iz prethodnog stavka roditelji-korisnici usluga Dječjeg vrtića Ivanić-Grad uplaćuju u Proračun Grada Ivanić-Grada.

Odluku o ekonomskoj cijeni 10-satnog redovitog programa odgoja, obrazovanja, zdravstvene zaštite, prehrane i socijalne skrbi za djecu predškolske (jasličke i vrtićke) dobi u Dječjem vrtiću Ivanić-Grad donosi gradonačelnik na temelju prijedloga Upravnog vijeća Dječjeg vrtića Ivanić-Grad.

III.

Zbog uočenog i stalnog rasta potreba djece za redovitim cjelodnevnim programom predškolskog odgoja i obrazovanja te skrbi o djeci rane i predškolske dobi na području Grada Ivanić-Grada, Grad Ivanić-Grad je od 2014. godine započeo, a u 2022. godini će nastaviti sufinancirati i redoviti cjelodnevni 10-satni program predškolskog odgoja i obrazovanja te skrbi o djeci rane i predškolske dobi koji se provodi kod drugog osnivača koji djeluje na području Grada Ivanić-Grada, u privatnom Dječjem vrtiću Roda, Ivanić-Grad, Vulinčeva 1.

IV.

**1. Dječji vrtić Ivanić-Grad**

Djelatnost Dječjeg vrtića Ivanić-Grad iz točke II. ovog Programa financirati će se u 2022. godini na sljedeći način:

Program: Predškolsko obrazovanje

Aktivnosti:

1. Administrativno tehničko i stručno osoblje
2. Ulaganje u nefinancijsku imovinu
3. Program predškole
4. Program za djecu s teškoćama u razvoju
5. Aktivnost: Administrativno tehničko i stručno osoblje

Izvor financiranja: Opći prihodi i primici

a. rashodi za zaposlene

- plaće (bruto) 6.726.600,00 kn

- ostali rashodi za zaposlene 49.500,00 kn

- doprinosi na plaće 1.173.240,00 kn

Ukupno: 7.949.340,00 kn

b. materijalni rashodi

- naknade troškova zaposlenicima 355.000,00 kn

- rashodi za usluge 135.900,00 kn

- ostali nespomenuti rashodi poslovanja 27.000,00 kn

Ukupno: 517.900,00 kn

Izvor financiranja: Vlastiti prihod Dječjeg vrtića Ivanić-Grad

a. rashodi za zaposlene

- plaće (bruto) 1.100.000,00 kn

- ostali rashodi za zaposlene 100.000,00 kn

Ukupno: 1.200.000,00 kn

b. materijalni rashodi

- naknade troškova zaposlenicima 29.000,00 kn

- rashodi za materijal i energiju 1.183.000,00 kn

- rashodi za usluge 326.000,00 kn

- ostali nespomenuti rashodi poslovanja 138.000,00 kn

Ukupno: 1.676.000,00 kn

c. financijski rashodi

- kamate za primljene kredite i zajmove 200,00 kn

- ostali financijski rashodi 10.100,00 kn

Ukupno: 10.300,00 kn

d. izdaci za otplatu glavnice primljenih kredita i zajmova

- otplata glavnice primljenih kredita i zajmova 6.000,00 kn

Ukupno: 6.000,00 kn

1. Aktivnost - Ulaganje u nefinancijsku imovinu

Izvor financiranja: Vlastiti prihod Dječjeg vrtića Ivanić-Grad

a. rashodi za nabavu proizvedene dugotrajne opreme

- postrojenja i oprema 220.000,00 kn

Ukupno: 220.000,00 kn

1. Aktivnost - Program predškole

Izvor financiranja: Vlastiti prihod Dječjeg vrtića

a. materijalni rashodi

- rashodi za materijal i energiju 10.000,00 kn

Ukupno: 10.000,00 kn

1. Aktivnost - Program za djecu s teškoćama u razvoju

Izvor financiranja:Vlastiti prihod Dječjeg vrtića Ivanić-Grad

a. materijalni rashodi

- rashodi za materijal i energiju 30.000,00 kn

Ukupno: 30.000,00 kn

Kapitalni projekt-Rekonstrukcija zgrade dječjeg vrtića – podružnica Sunce Graberje Ivanićko

Izvor financiranja: Prihodi od prodaje financijske imovine

* 1. rashodi za nabavu proizvedene dugotrajne opreme

- građevinski objekti 450.000,00 kn

Ukupno: 450.000,00 kn

Izvor financiranja: Vlastiti prihod Dječjeg vrtića

* 1. rashodi za nabavu proizvedene dugotrajne opreme

- građevinski objekti 2.550.000,00 kn

Ukupno: 2.550.000,00 kn

Sveukupno: ( a+b ) 3.000.000,00 kn

Tekući projekt: Erasmus+K1 projekt

Izvor financiranja: Vlastiti prihod Dječjeg vrtića

1. materijalni rashodi

- naknade troškova zaposlenima 46.000,00 kn

- rashodi za usluge 3.000,00 kn

Ukupno: 49.000,00 kn

1. financijski rahodi

- ostali financijski rashodi 100,00 kn

Ukupno: 100,00 kn

Tekući projekt: Erasmus+K2 projekt

Izvor financiranja: Vlastiti prihod Dječjeg vrtića

1. materijalni rashodi

- naknade troškova zaposlenima 48.000,00 kn

- rashodi za usluge 1.000,00 kn

Ukupno: 49.000,00 kn

1. financijski rahodi

* ostali financijski rashodi 100,00 kn

Ukupno: 100,00 kn

**2. Privatni Dječji vrtić Roda**

V.

Ovim Programom utvrđuje se da Grad Ivanić-Grad ima potrebu proširenja postojećeg obuhvata djece predškolskim odgojem i obrazovanjem te će sufinancirati ekonomsku cijenu redovitog 10 satnog cjelodnevnog programa predškolskog odgoja i obrazovanja te skrbi o djeci rane i predškolske dobi u Dječjem vrtiću Roda za jednu mješovitu jasličku i jednu mješovitu vrtićku skupinu.

VI.

Ekonomsku cijenu redovitog 10-satnog programa predškolskog odgoja i obrazovanja te skrbi o djeci rane i predškolske dobi u privatnom Dječjem vrtiću Roda, Grad Ivanić-Grad će sufinancirati iz Proračuna Grada Ivanić-Grada s mjesečnim iznosom kojim Grad Ivanić-Grad sufinancira po djetetu ekonomsku cijenu redovitog 10-satnog programa predškolskog odgoja i obrazovanja te skrbi o djeci rane i predškolske dobi u Dječjem vrtiću Ivanić-Grad.

VII.

Ovim Programom utvrđuje se da je javna potreba Grada Ivanić-Grada sufinanciranje sredstvima iz Proračuna Grada Ivanić-Grada za 2022. godinu smještaja ukupno do 34 (tridesetčetiri) djeteta predškolske dobi u privatnom Dječjem vrtiću Roda koji je podnio zahtjev za ostvarivanje prava na sufinanciranje djelatnosti predškolskog odgoja i obrazovanja te skrbi o djeci rane i predškolske dobi za dječje vrtiće drugih osnivača temeljem Javnog poziva za podnošenje zahtjeva za ostvarivanje prava na sufinanciranje djelatnosti predškolskog odgoja i obrazovanja te skrbi o djeci rane i predškolske dobi za dječje vrtiće drugih osnivača za pedagošku 2021./2022. godinu objavljenog 22.11.2021. godine u skladu sa Zaključkom gradonačelnika KLASA:022-05/21-01/122, URBROJ:238/10-02-01-02/2-21-4 od 19.11.2021. godine.

Grad Ivanić-Grad sufinancirati će program odgojno obrazovnog rada s djecom rane i predškolske dobi u Dječjem vrtiću Roda za dijete s prebivalištem na području Grada Ivanić-Grada čiji barem jedan od roditelja ima prebivalište na području Grada Ivanić-Grada najmanje šest mjeseci prije podnošenja mjesečnog zahtjeva za sufinanciranje.

Za sufinanciranje troškova ekonomske cijene redovitog 10-satnog cjelodnevnog programa predškolskog odgoja i obrazovanja te skrbi o djeci rane i predškolske dobi u Dječjem vrtiću Roda u Proračunu Grada Ivanić-Grada za 2022. godinu osigurava se 500.000,00 kn.

VIII.

Sredstva iz točke VII. Isplaćivat će se mjesečno na žiro-račun dječjeg vrtića temeljem zahtjeva za sufinanciranje kojeg dječji vrtić dostavlja u Upravni odjel za lokalnu samoupravu, pravne poslove i društvene djelatnosti Grada Ivanić-Grada do 5. u mjesecu za prethodni mjesec, a u skladu s Ugovorom o sufinanciranju u 2022. godini kojeg će Grad Ivanić-Grad, temeljem odluke gradonačelnika, sklopiti s Dječjim vrtićem Roda.

U prilogu mjesečnog zahtjeva za sufinanciranje Dječji vrtić Roda obvezno dostavlja:

1. popis upisane djece prema vrsti programa koji koriste i adresama prebivališta,

2. mjesečnu evidenciju o prisutnosti djece s brojem dana korištenja usluge vrtića za prethodni mjesec za pojedino dijete, ovjerenu potpisom ovlaštene osobe,

3. primjerak sklopljenog ugovora s roditeljima/skrbnicima/udomiteljima djeteta,

4. uvjerenje o prebivalištu djeteta na području Grada Ivanić-Grada,

5. uvjerenje da jedan roditelj/skrbnik/udomitelj djeteta ima prebivalište na području Grada Ivanić-Grada najmanje šest mjeseci prije dana podnošenja mjesečnog zahtjeva za sufinanciranje, ne stariji od mjesec dana od dana podnošenja mjesečnog zahtjeva za sufinanciranje.

Ugovor i dokaze iz prethodnog stavka, Dječji vrtić Roda dostavlja u prilogu prvog zahtjeva za sufinanciranje odnosno u prilogu svakog mjesečnog zahtjeva u kojem je došlo do promjena koje utječu na iznos sufinanciranja za određeni mjesec.

Za mjesec u kojem je dijete boravilo u dječjem vrtiću drugog osnivača manje od 5 (pet) dana, iznos sredstava za sufinanciranje za to dijete umanjuje se za 50% za taj mjesec.

Mjesečni zahtjev za sufinanciranje vrtić dostavlja na propisanim obrascima Grada Ivanić-Grada.

IX.

Dječji vrtić Roda dužan je do 15.09.2022. godine podnijeti izvještaj Gradskom vijeću Grada Ivanić-Grada o realizaciji godišnjeg plana i programa rada Dječjeg vrtića Roda za pedagošku godinu 2021./2022.

X.

Ovaj Program je sastavni dio Proračuna Grada Ivanić-Grada za 2022. godinu, stupa na snagu osmog dana od dana objave u Službenom glasniku Grada Ivanić-Grada, a primjenjuje se od 01. siječnja 2022. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_. prosinca 2021. Željko Pongrac, pravnik kriminalist